LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

DĖL ŽEMĖS ŪKIO MINISTRO 2023 M. BALANDŽIO 25 D. ĮSAKYMO NR. 3D-280 „DĖL LIETUVOS ŽEMĖS ŪKIO IR KAIMO PLĖTROS 2023–2027 METŲ STRATEGINIO PLANO INTERVENCINĖS PRIEMONĖS „NYKSTANČIŲ LIETUVOS SENŲJŲ VEISLIŲ GYVULIŲ IR NAMINIŲ PAUKŠČIŲ IŠSAUGOJIMAS“ ĮGYVENDINIMO TAISYKLIŲ PATVIRTINIMO“ PAKEITIMO

2025 m. kovo 28 d. Nr. 3D-158

Vilnius

P a k e i č i u Lietuvos žemės ūkio ir kaimo plėtros 2023–2027 metų strateginio plano intervencinės priemonės „Nykstančių Lietuvos senųjų veislių gyvulių ir naminių paukščių išsaugojimas“ įgyvendinimo taisykles, patvirtintas Lietuvos Respublikos žemės ūkio ministro 2023 m. balandžio 25 d. įsakymu Nr. 3D-280 „Dėl Lietuvos žemės ūkio ir kaimo plėtros 2023–2027 metų strateginio plano intervencinės priemonės „Nykstančių Lietuvos senųjų veislių gyvulių ir naminių paukščių išsaugojimas“ įgyvendinimo taisyklių patvirtinimo“:

1. Pakeičiu 11 punktą ir jį išdėstau taip:

„11. Pareiškėjas laikomas dalyvaujančiu įgyvendinant Intervencinę priemonę nuo paramos paraiškos pateikimo dienos, tačiau įsipareigojimų, nurodytų 20.1 papunktyje, reikia laikytis iki paraiškos pateikimo dienos.“

2. Pakeičiu 20.1 papunktį ir jį išdėstau taip:

„20.1. išlaikyti nykstančių Lietuvos senųjų veislių ūkinių gyvūnų, naminių paukščių ar bičių šeimų skaičių 5 metus. Privalomas išlaikyti nykstančių Lietuvos senųjų veislių ūkinių gyvūnų, naminių paukščių ar bičių šeimų skaičius nustatomas pagal laikotarpį, kuris prasideda iki pirmosios paraiškos pateikimo, t. y. nuo einamųjų metų balandžio 1 d., ir tęsiasi iki kitų metų kovo 31 d. Kasmet laikotarpis, pagal kurį bus vertinamas išlaikymas, skaičiuojamas nuo praėjusių metų balandžio 1 d. iki einamųjų metų kovo 31 d. Pareiškėjai, kurių įsipareigojimai yra tęstiniai ir nesibaigė iki paraiškų teikimo laikotarpio pradžios, bei kurie ketina su tais pačiais gyvuliais dalyvauti naujoje programoje, turėtų atkreipti dėmesį, kad jų naujų įsipareigojimų laikotarpis bus pradėtas skaičiuoti tik pasibaigus ankstesniam įsipareigojimų laikotarpiui.“

3. Pakeičiu 20.10 papunktį ir jį išdėstau taip:

„20.10. kartu su paramos paraiška pateikti Agentūrai paramos paraiškoje įsipareigotų laikyti vištinių žąsų ir (ar) bičių motinų kilmės pažymėjimų kopijas ir pildant paraišką nurodyti arklių, galvijų, kiaulių ir avių tapatybės nustatymo numerius, vištinių žąsų skaičių, Lietuvos tamsiųjų bičių motinų kilmės pažymėjimo numerį, išduotą asociacijos „Lietuvos tamsioji bitė“;“.

4. Pakeičiu 24 punktą ir jį išdėstau taip:

„24. Paraiškų teikimo laikotarpis nustatomas kiekvienais metais atskiru Lietuvos Respublikos žemės ūkio ministro įsakymu. Paraiškų pildymas, paraiškų teikimas, pavėluotas paraiškų teikimas ir paraiškų duomenų keitimas vykdomas Tiesioginių išmokų administravimo bei kontrolės taisyklių nustatyta tvarka. Paraiškos teikiamos iki Tiesioginių išmokų administravimo bei kontrolės taisyklėse numatyto paraiškų pateikimo termino.“

5. Papildau 241 punktu:

„24.1 Pasibaigus paraiškų teikimo laikotarpiui, pavėluotai paraiškos priimamos 10 kalendorinių dienų. Tais metais, kai mokama parama, už kiekvieną pavėluotą darbo dieną apskaičiuota paramos suma už sutartinius gyvulius mažinama 1 proc.“

6. Papildau 35.10 papunkčiu:

„35.10. jeigu tais metais, kai mokama parama, pareiškėjas ar paramos gavėjas nesilaiko 20.2 papunktyje nustatyto įsipareigojimo, parama neskiriama. Jei šis reikalavimas pažeidžiamas pakartotinai, visa už ankstesnius metus išmokėta parama susigrąžinama.“

Žemės ūkio ministras	Ignas Hofmanas